OzLabs/hebrew-wiki-articles huggingface dataset:
פרשת דניאל פינטו

פרשת דניאל פינטו התרחשה בשנת 1979 בישראל, ובמסגרתה הואשם קצין הצנחנים, סגן דניאל פינטו, ברצח ארבעה אזרחים בכפר הלבנוני עין-בעל במהלך מבצע ליטני והורשע ברצח אחד מהם. פינטו נידון לשמונה שנות מאסר על רצח, אולם הרמטכ"ל, רפאל איתן, הורה על קיצור עונשו לשנתיים והוא שוחרר כעבור מספר שבועות.

==הפרשה==
ראשית הפרשה באירוע שהתרחש במבצע ליטני בלבנון. במהלך המבצע השתלט גדוד הצנחנים 202 על הכפר עין-בעל. מפקד מחלקה בגדוד, דניאל פינטו, ושניים מחייליו חקרו במכות וחנקו למוות ארבעה כפריים לבנונים שאותם זיהו כמחבלים והשליכו את גופותיהם לבאר מים. לאחר המבצע סיפר פינטו על האירוע למפקד פלוגתו, יואב הירש. לאחר מספר ימים, כשנודע לו כי אחד משותפיו של פינטו אמור לקבל אות הצטיינות, דיווח הירש על האירוע למפקדיו בחטיבה. במקביל, במהלך סריקות שביצע גדוד 51 בכפר עין-בעל, גילו לוחמי הגדוד בבור המים שבלב הכפר, שתי גופות כפותות באזיקים. מפקד הגדוד, ציון זיו, שלח מכתב על הממצאים למפקדת חטיבת הצנחנים משום שידע כי גדוד 202 שהה בכפר בטרם פעלו בו חייליו.

השילוב של עדותו של הירש ואיתור שתי הגופות, הביא לפתיחת חקירה נגד פינטו. בחקירתו טען פינטו שהגופות שנמצאו אינן קשורות למקרה המדובר ואילו הוא נתקל במחבלים, וכי הרג אותם ביריות, לאחר שהתנפלו עליו בסכינים. בנוסף, התנקם בהירש כשדיווח עליו שהוא לקח קלצ'ניקוב כשלל. בעקבות הודאתו, נדון הירש לשנת מאסר ולהורדה לדרגת טוראי, אך אלוף הפיקוד ביטל את גזר הדין.

לנוכח ממצאי החקירה הועמד פינטו לדין. שופטי בית הדין הצבאי הרשיעו אותו ברצח של אחד הלבנונים בשנת 1979, וגזרו עליו הורדה לדרגת טוראי ו-12 שנות מאסר, שהופחתו לשמונה על ידי הרכב בית הדין הצבאי לערעורים בראשות מאיר שמגר. הפרשה עוררה סערה ציבורית. בין אלו שטענו בזכות פינטו היו חברת הכנסת גאולה כהן, שבנה צחי הנגבי שירת עם פינטו, והאלוף דני מט, שפינטו היה חתנו. הרמטכ"ל, רפאל איתן, ניצל את סמכותו, כמפקד העליון של הצבא, להעניק חנינה לחיילים, השיב לו את דרגתו והמתיק את עונשו לשנתיים, ובעקבות הפחתת שליש הוא שוחרר לאחר מספר שבועות.

חבר הכנסת אורי אבנרי גינה בחריפות את המתקת עונשו של פינטו. אבנרי וסיעתו טענו כי מעשה זה גורם לערעור קיומו של עקרון "טוהר הנשק" בצה"ל ובקרב כוחות הביטחון האחרים, וכי במעשה זה יצר הרמטכ"ל סטנדרטים חדשים של מסמוס העונש המרתיע על פשעי מלחמה הכרוכים ברצח. בנוסף הגישו הצעת אי-אמון בממשלה על מעשה זה, כיוון שאף אחד מהממונים עליו בדרג האזרחי, חברי הממשלה, לא הגיב על המעשה. כמו כן, תבע אבנרי את פיטורי הרמטכ"ל, הן בשל המעשה עצמו, הן בשל הגרסה השקרית שנתן בריאיון לעיתונות בנוגע למעשיו האמיתיים של פינטו, והן משום שהפעיל את הצנזורה הצבאית כדי למנוע את פרסום מעשיו האמיתיים של פינטו לציבור. אבנרי אף הדליף את פרטי הפרשה לכתב של הלוס אנג'לס טיימס.

הפרשה היוותה השראה לסרט אחד משלנו.

מערכון על הפרשה שודר במסגרת תוכנית הסאטירה "היהודים באים" (בפרק השני בעונה השישית).

==קישורים חיצוניים==
* נחום ברנע, [http://www.jpress.nli.org.il/olive/apa/nli_heb/SharedView.Article.aspx?href=KOTERT%2F1983%2F04%2F21&id=Ar01801&sk=BFB92705 זה קרה בוואדי ארמיס] כותרת ראשית, 21 באפריל 1983.
==הערות שוליים==

קטגוריה:ישראל: היסטוריה צבאית
קטגוריה:1979 בישראל
קטגוריה:מבצע ליטני
קטגוריה:פשעי מלחמה
דניאל פינטו
גאטנו טאנטלו

דון גאטנו טאנטלו (באיטלקית: Don Gaetano Tantalo; 1905–1947) היה כומר מתנגד לנאצים וחסיד אומות העולם מאיטליה.

==פעילותו בתקופת השואה==

טאנטלו הוא כומר איטלקי, אשר החביא משפחות יהודיות במהלך הכיבוש הגרמני באיטליה וסייע להם לשמור על אורח חיים יהודי בתקופת השואה.

הוא פגש במשפחות היהודיות לראשונה באוגוסט 1940, בשעה שהמשפחות היו בחופשת קיץ. קשרי ידידות נרקמו עם המקומיים כולל העם כומר המקומי. לאחר מכן נפגשו שנית גם בקיץ 41 ו-42. הכומר טאנטלו התיידד עם אנריקו אורבייטו. הכל השתנה לאחר כניעת איטליה בספטמבר 1943. משפחות אוריבייטו ופאסיפיצ'י נמלטו לאזור הנופש כי הם חשו לא בטוחים בבתיהם. עם הכיבוש הנאצי החליט אנריקו לפנות לידידו הכומר לעזרה, אך בהיעדרו פנה לאחותו דומניקה ולבעלה אדולפו דאנג'לו שהציעו לו מקלט ללילה. למחרת חזר טאנטלו והציע מקלט למשפחות אלו ולילדיהם למרות הסכנה הכרוכה בכך. הוא הציג אותם בפני אנשי הכפר כבני משפחתו והם שהו בשם חסות הכנסייה במשך 9 חודשים. כקתולי מאמין הוא גילה רגישות לצורכיהם הדתיים. הוא סיפק להם ספרי תנ"ך, נהג לברך אותם בשבת שלום בימי שישי בערב וכך עזר להם לזכור את תאריכי לוח השנה היהודיים במיוחד פסח. לצורך עריכת סדר פסח הוא סיפק להם כלים חדשים ומעט מצרכים, כך הוא הסתיר אותם עד שביולי 1944 הם עזבו וחזרו לרומא.

==לאחר המלחמה==

לאחר המלחמה המשיכו המשפחות לשמור עמו על קשר. כאשר לקה במחלת ריאות המשפחות עזרו לו לקבל טיפול רפואי מיטבי. ב-1947 טאנטלו נפטר.

בשנת 1969 פורסמה הביוגרפיה הראשונה אודותיו באיטלקית על ידי גיטניו מיולו (Gaetano Maelo).

ב-31 במאי 1978 הוכר כחסיד אומות העולם על ידי מוסד יד ושם.

בשנת 1995 פורסמה ביוגרפיה נוספת אודותיו באיטלקית על ידי הסופר האיטלקי ניקולינו סאראלה (nicolino sarale).

==קישורים חיצוניים==

* [http://www.yadvashem.org/righteous/stories/tantalo.html מידע אודותיו באנגלית באתר יד ושם]
* [http://collections.ushmm.org/search/catalog/pa1143990 תמונתו עם בני המשפחה שהציל מספר שנים לאחר המלחמה באתר מוזיאון השואה האמריקאי]

קטגוריה:איטלקים חסידי אומות העולם
קטגוריה:איטלקים שנולדו ב-1905
קטגוריה:איטלקים שנפטרו ב-1947
מאיר סולובייצ'יק

הרב מאיר סולובייצ'יק (י"ט בטבת תרפ"ט, 1 בינואר 1929 - כ"ד באדר ב' תשע"ו, 3 באפריל 2016) היה ראש ישיבת בריסק בשכונת אחווה, בנו של הרב יצחק זאב סולובייצ'יק "הרב מבריסק".

==ביוגרפיה==
נולד בבריסק, לרב יצחק זאב ואלטע הענדל. נקרא על שם סבה של אמו, הרב מאיר אוירבך ה"אמרי בינה". בקיץ ת"ש, (1940) נדד לווילנה עם כמה מאחיו ואחיותיו, לאביו ששהה מחוץ לבריסק בפרוץ מלחמת העולם השנייה, והתאחד עמם בווילנה. בתקופה זו התקרב ביותר לאביו ולמד עמו, הם עלו לארץ ישראל בשנת תש"א (1941) והתיישבו בירושלים. למד בתלמוד תורה וישיבת עץ חיים, אצל הרב הלל ויספיש ובהמשך אצל הרב איסר זלמן מלצר, יחד עם הרב שמואל אויערבאך והאדמו"ר מרחמסטריווקא - ארצות הברית, וכן למד אצל אביו.

בי"ד אדר א' תשי"ט, כחצי שנה לפני פטירת אביו, נשא את אלישבע בתו של יחיאל בנדיקט. חתונתו נערכה בתל אביב.

בשנת תש"ל פתח ישיבה בשכונת אחוה<ref></ref>, בעידודו וסיועו של רבי אברהם אביגדור לנדא האדמו"ר מסטריקוב והרב אלעזר מנחם מן שך<ref></ref>. בשנותיו האחרונות התפתחה הישיבה ומנתה כ-200 בחורים ואברכים. כאביו, נהג למסור את השיעורים בביתו. מדי ערב הוא מסר שיעור במסכת הנלמדת בישיבה, ולפני תפילת מעריב של מוצאי שבת מסר "שיעור חומש", במסגרת "סעודה שלישית" המונית, שכללה גם זמירות ושירי נשמה. לשיעוריו יצאו מוניטין והגיעו גם רבים שלא למדו בישיבתו. בשנים האחרונות, עם הפילוג בציבור הליטאי, הפכה עמדתו למשפיעה ומכרעת, ואת דעתו על ענייני השעה היה משמיע במסגרת השיעור בשבת, במעמד המונים. לאחר פטירתו התפצלה הישיבה, האחת, בראשות בנו הרב יחיאל שנשארה ב"אחווה", והאחת בראשות בנו בכורו הרב יצחק זאב, שעברה לרחוב תחכמוני בירושלים. 

כבני בית בריסק, נודע בדקדוקיו בהלכה. היה קרוב בעמדותיו לאנשי העדה החרדית בשנותיו האחרונות עמד בקשר עם אנשי הפלג הירושלמי והשתתף בעצרות ובכינוסים שלהם. נהג להרבות בהליכה לעיר העתיקה ולהר הצופים כדי לצפות על מקום המקדש ולהתפלל שם<ref></ref>. 

התגורר ברחוב חזנוביץ בירושלים, בבניין שהיה מכונה "שיכון אגודת ישראל".

נפטר בכ"ד אדר ב' תשע"ו ונקבר למרגלות אביו בהר המנוחות בירושלים. לאחר פטירתו יצאו לאור ספרים מתורתו: "שיעורי מרן ר"מ הלוי" על מסכת ערכין, "שיעורי מרן הגר"מ הלוי" על מסכת זבחים, וספרים נוספים על התורה - בראשית ושמות.

== חיים אישיים ==
ילדיו: הרב יצחק זאב ממלא מקומו בראשות הישיבה, הרב חיים ר"מ בישיבה, הרב יחיאל ראש הישיבה, הרב אברהם - ראש הכולל, והרב יוסף דוב, חתנו הוא הרב צבי גרוסברד.

==לקריאה נוספת==
*שמעון יוסף מלר, דחזיתיה לרבי מאיר (שני כרכים), תולדותיו, דברי תורתו ועובדות בשמו, ירושלים תשע"ח

==קישורים חיצוניים==
* 
* 
* [http://www.kikar.co.il/197061.html בלילה חורפי: הגר"מ סולבייצ'יק זצ"ל הזיע כחום היום], באתר כיכר השבת
* 

==הערות שוליים==

מאיר
קטגוריה:משפחת אריה לייב שפירא
קטגוריה:תלמידי רבי יצחק זאב סולובייצ'יק
קטגוריה:רבנים ליטאים ישראלים
קטגוריה:ראשי ישיבה ליטאים בישראל
קטגוריה:יהודים הקבורים בהר המנוחות
קטגוריה:משפחת חיים אוירבך
קטגוריה:ישראלים שנולדו ב-1929
קטגוריה:ישראלים שנפטרו ב-2016
משה ריבלין (יו"ר דירקטוריון קק"ל)

משה ריבלין - (תרפ"ה – תשס"ה, 16 בינואר 1925 – 2004) היה איש ציבור ישראלי, אשר כיהן כמנכ"ל הסוכנות היהודית ויו"ר דירקטוריון קק"ל.

== תולדות חייו ופועלו ==
משה ריבלין נולד בירושלים ב-כ' טבת תרפ"ה (16 בינואר 1925). דור שביעי בירושלים, בן למשפחת ריבלין, שאבותיה הגיעו לארץ בעליית תלמידי הגר"א (הגאון מווילנה) בתחילת המאה ה-19. סבו, אברהם בנימין ריבלין, היה הילד הראשון שנולד בשכונת נחלת שבעה, השכונה היהודית השלישית שנבנתה מחוץ לחומה בירושלים בשנת תרכ"ט (1869).
ריבלין קיבל חינוך מסורתי וכללי והיה בוגר בית המדרש למורים בירושלים. הוא היה פעיל בהגנה והשתחרר מצה"ל בדרגת רס"ן.

== פעילותו הציבורית ==
בשנים 1955–1957 שימש קונסול ישראל בניו-יורק. עם שובו ארצה התמנה למנהל מחלקת ההסברה בסוכנות היהודית. לאחר-מכן כיהן בתפקיד מזכ"ל ולימים מנכ"ל הסוכנות היהודית. במקביל שימש חבר עמית בהנהלת ההסתדרות הציונית העולמית.
בשנת 1977 התמנה ריבלין ליו"ר דירקטוריון קק"ל וכיהן בתפקיד במשך 21 שנה (1977- 1998). כשהתמנה לתפקיד נזכר איך, כאשר הלך לבית הספר פגש בכל בוקר את מנחם אוסישקין (שכיהן בשעתו בתפקיד יו"ר דירקטוריון קק"ל)— "האיש גדל הגוף, בעל הזקן הנאה והעיניים החודרות הולך ברחוב והדרת מלך בו".
ריבלין סבר שקק"ל היא מן הארגונים הציוניים והישראליים ביותר. כמי שזכה לכינויים "מלך היער" ו"היערן הלאומי", אמר ריבלין כי הקו המנחה אותו בעבודתו היא העובדה שאסור לשכוח "שאנחנו עושים למען העם היהודי ובשמו, אחרת נהיה סתם קבוצה קבלנית...".
בתקופת כהונתו בראשות קק"ל, הורחבו פעולות הארגון ובין המפעלים הגדולים שבוצעו, בנוסף לייעור והכשרת הקרקע, ניתן למנות את שיקום עמק החולה, מפעל "נגב של צמיחה", ניקוז ושיקום אדמות עמק יזרעאל, הכשרת התשתיות הקרקעיות ליישוב גלי העלייה הגדולים בראשית שנות ה-90, דחיקת המדבר בשיטות חדשניות של ייעור מדברי והקמת מאגרי המים בעמק בית שאן, בגליל, בערבה ובנגב.

== הנצחה ==
בשנת 2007 קק"ל הנציחה את זכרו וחנכה טיילת על-שמו - "שדרת משה" - מכביש 40 בואכה מדרשת בן-גוריון בשדה בוקר ועד לקברו של בן-גוריון.

== לקריאה נוספת ==
משה ריבלין, משה ריבלין, תרפ"ה-תשס"ה 1925–2004: קובץ לזכרו – פרקי זיכרון מעטו ועליו, הוצאת הספרייה הציונית, ירושלים 2008.

== קישורים חיצוניים ==

* 
* [http://www.news1.co.il/Archive/001-D-58585-00.html דיווח על פטירתו של משה ריבלין], באתר (חדשות1)
* [http://www.kkl.org.il/profile/kkl-jnf-leadership/organization-chairmen/ משה ריבלין בעמוד יו"ר דירקטוריון קק"ל], באתר (קק"ל)
* 

==הערות שוליים==

קטגוריה:יושבי ראש הקרן הקיימת לישראל
קטגוריה:אנשי היישוב ילידי הארץ
משה ריבלין
קטגוריה:קונסולי ישראל בניו יורק
קטגוריה:ישראלים שנולדו ב-1925
קטגוריה:ישראלים שנפטרו ב-2004
קים מין-סוק

קים מין-סוק (בקוריאנית: 김민석; ) הוא שחקן דרום קוריאני. הוא השתתף בשנת 2011 כמתמודד בתוכנית הטלוויזיה לכישרונות "Superstar K3" אך לא הגיע לשלבים הגבוהים יותר בתחרות. הוא עשה את הופעת הבכורה שלו כשחקן בסדרת הטלוויזיה "Shut Up Flower Boy Band". בסדרה הוא שיחק לצד שחקנים צעירים בתחילת דרכם וביניהם אל מהלהקה אינפיניט.

==טלוויזיה וקולנוע==
===סרטים===
{| class="wikitable" style="width:550px"
|-
! שנה
! שם
! תפקיד
! הערות
|-
| 2013 || Moebius || בריון 1
|הופעת אורח
|-
|2016
|Precious Woman
|ג'ו-הוואן
|תפקיד תומך
|}

===סדרות טלוויזיה===
{| class="wikitable" style="width:550px"
|-
! שנה
! שם
! רשת
! תפקיד
! הערות
|-
| 2012 || Shut Up Flower Boy Band || tvN || סאו- קיונג'אן|| תפקיד ראשי
|-
| rowspan=2 | 2014 || Aftermath || NaverTV Cast || ג'ו-הינהו|| תפקיד ראשי
|-
| Hi! School: Love On || KBS2 || פארק-ביונגהוק|| תפקיד תומך
|-
| 2015 || Who Are You: School 2015 || KBS2 || מינסוק|| תפקיד תומך
|-
| 2015-16 || Imaginary Cat || MBC Every 1 || יוק-האגונג|| תפקיד תומך
|-
| rowspan="2" | 2016 || Descendants of the Sun || KBS2 || קים-גיבום|| תפקיד תומך
|-
|Doctors ||SBS ||צ'ו-קנגסו|| תפקיד תומך
|-
|2021
|נערי המחבט
|SBS
|האן-הון
|תפקיד אורח 
|}

=== תוכניות וריאטי ===
{| class="wikitable"
!שנה
!שם
!רשת
!תפקיד
!הערות
|-
|2011
|Superstar K3
|Mnet
|מתחרה
|ביצע אודישן והופיע בחצי הגמר
|-
| rowspan="6" |2016
|Showbiz Korea
|Arirang
| rowspan="2" |אורח
|
|-
|Entertainment Weekly
|KBS2
|
|-
|Celebrity Bromance
|[https://www.youtube.com/channel/UCB9e3pof1o83aa0kkaoeJGA MBig TV]
|ראשי
|עונה 6 ביחד עם אל מהלהקה אינפיניט
|-
|Radio Star
|MBC
|אורח
| יחד עם פארק ג'הג'ונג, הוואנג צ'יול ולי-יונג'ה
|-
|King of Mask Singer
|MBC
|Contestant
|הופיע בפרקים 59-60 תחת הכינוי "The Sun's Junior" (על שם הדרמה שבה כיכב Descendants of the Sun)
|-
|Flower Crew
|SBS
|ראשי
|
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה דרום קוריאנים
קטגוריה:דרום קוריאנים שנולדו ב-1990
משל הסעודה הגדולה

ציור של משל הסעודה הגדולה, על ידי צייר הולנדי אנונימי, מוזיאון לאומי בוורשה

משל הסעודה הגדולה הוא אחד ממשלי ישו ומצוטט בבשורה על-פי מתי ובבשורה על-פי לוקאס.
וריאציה של המשל מופיעה גם בבשורה על פי תומאס.

==המשל==
בבשורה על פי מתי מסופר המשל כך:

בבשורה על פי לוקס מופיעה גרסה מצומצמת יותר:

==הנמשל==
המשל נועד להוכיח את חכמי ישראל והפרושים שדחו את שליחותו של ישו ואת המסר שהביא מאלוהים. בנמשל, האדון הוא אלוהים והסעודה שהוא עורך היא הסמל המקובל לחיי הנצח או לגן העדן, כעין סעודת בשרו של לווייתן שמוזכרת בתלמוד בבלי. המוזמנים הם אלו שכבר משתייכים לקבוצה הנבחרת של המלך, כלומר היהודים, אולם הם מסרבים להכיר בקריאתו של המלך ושליחיו. או אז קורא האדון לכל מי שמוכן לשמוע ומזמין אותו לסעודה, כלומר על פי ישו, הגאולה תגיע לכל מי שמאמין בו, בין שהוא יהודי ובין שאינו יהודי, אך אלו שאינם מאמינים, לא ייגאלו.

כמו כן, ניכרת תוכחה על העדפת חיי העולם הזה, כגון העיסוק בשדה, במסחר ובנשים, על פני הציות לדבר אלוהים, וכפי שנאמר בדרשה על ההר, .

==אמנות==
משל הסעודה הגדולה, תחריט של ג'ון אוורט מיליי
המשל מופיע בתחריטים של יאן לאוקן ובציורים של ג'ון אוורט מיליי ושל ברנרדו קוואלינו (Bernardo Cavallino).

==קישורים חיצוניים==

* [http://yeshua.co.il/משלי-ישוע-המשל-על-המלך-שערך-חתונה משלי ישוע - המשל על המלך שערך חתונה]

==הערות שוליים==

קטגוריה:משלים בנצרות
שרלוט דה ברי

שרלוט דה ברי (באנגלית: Charlotte de Berry; נולדה 1636) הייתה רבת-חובל ושודדת-ים מאנגליה, במאה ה-17. ככל הנראה דמותה היא בדיונית.

== מקור הסיפור ==
ככל הידוע סיפורה של דה ברי הופיע לראשונה בספר "ההיסטוריה של הפיראטים" של אדוארד לויד משנת 1836, כמאתיים שנה לאחר לידתה כביכול של דה ברי עצמה. הספר היה ספר מעשיות מז'אנר המכונה "Penny dreadful" – ספרים זולים שיועדו לצריכה של הקהל הרחב. אין מקורות מוקדמים יותר שמזכירים את דה ברי, וכל המקורות המאוחרים יותר מתבססים על סיפורו של לויד. עובדות אלה הובילו חוקרים למסקנה שדה ברי היא ככל הנראה דמות בדיונית ולא אישיות היסטורית. סיפור הקניבליזם ובחירת הקורבנות בהגרלה הושפע ככל הנראה מסיפור אוניית ציד הלווייתנים האמריקאית "אסקס" (שהשפיע גם על מובי דיק של הרמן מלוויל), כפי שסופר ב-1821 על ידי אחד הניצולים, אוון צ'ייס.

== עלילותיה ==
כשהייתה בשנות העשרה לחייה, התאהבה דה ברי במלח ונגד רצונם של הוריה, נישאה לו. היא עלתה על ספינתו מחופשת לגבר, ונלחמה לצידו. כשקצין גילה את זהותה, הוא שמר את סודה מכיוון שרצה אותה לעצמו. הוא נתן לבן זוגה של דה ברי את התפקידים המסוכנים ביותר, אותם שרד רק בעזרתה. לבסוף, אותו קצין האשים את בן זוגה של דה ברי במרידה, ומכיוון שמילתו של קצין מול מילתו של מלח פשוט הייתה מספקת, הוא הורשע, והוצא להורג במלקות. הקצין ניסה לשכנע את דה ברי להיות איתו, והיא סירבה. בפעם הבאה שעגנה הספינה בנמל, היא הרגה את הקצין, נמלטה בלבוש אישה ומצאה עבודה ברציפים. 

יום אחד, רב-חובל של ספינת סחר בשם וילמינגטון ראה אותה ברציף וחטף אותה. הוא אילץ אותה להינשא לו ולקח אותה איתו במסעו לאפריקה. כדי להשתחרר מבעלה האנס, דה ברי התחברה לחברי הצוות של הספינה ושכנעה אותם למרוד. המלחים היו נלהבים ואף תכננו למרוד בעצמם, מכיוון שווילמינגטון היה רודה בהם באכזריות. את נקמתה ביצעה בבעלה כאשר ערפה את ראשו, והייתה לרבת-החובל של הספינה. הספינה וצוותה החלו לפעול כשודדי ים. שרלוט שוב עטתה בגדי גברים.

לאחר מספר שנים, התאהבה בספרדי מגרנדה, ארמליו גונזלס, שירד עמה הימה. כעבור שלוש שנים, בעקבות סופה, הספינה נסחפה הרחק מכל נמל מוכר, והצוות החל לרעוב. בשלב מסוים החליטו שאין להם ברירה אלא לפנות לקניבליזם. בין מספר המלחים שנבחרו בהגרלה, היה גם גונזלס. השורדים ניצלו כאשר עברה ספינת סחר הולנדית בקרבתם, וכאשר ספינה זו הותקפה, הניצולים השתתפו בהגנתה וניצחו. בזמן חגיגות הניצחון, שרלוט קפצה למים כדי להתאחד עם בעלה המת, ולא נודעו יותר עקבותיה.

== לקריאה נוספת ==

* [https://web.archive.org/web/20120210142011/http://www.bonaventure.org.uk/ed/lloydscdb.htm הסיפור מתוך ספרו של אדוארד לויד] (1836), בארכיון האינטרנט 

== קישורים חיצוניים ==
* [https://web.archive.org/web/20080105030531/http://www.bonaventure.org.uk/ed/deberry.htm שרלוט דה ברי] באתר [http://www.bonaventure.org.uk bonaventure.org.uk]
* [https://web.archive.org/web/20160424162930/http://www.piratesofamerica.com/AMERICAN_PIRATES_OF_THE_CARIBBEAN/Pirates_of_the_Caribbean_Charlotte_De_Berry.html Pirate Captain Charlotte de Berry]

== הערות שוליים ==

קטגוריה:נפטרות ב-1689
קטגוריה:ילידות 1636
קטגוריה:שודדות ים
קטגוריה:נשים אנגליות במאה ה-17
קטגוריה:קרוסדרסריות
תה מותסס

תה מותסס ודחוס מסוג פו-אר "המלון המוזהב".
תה מותסס (אנגלית: fermented tea או post-fermented tea) הנקרא גם בסינית הייצ'ה (סינית: 黑茶, פין-יין: hēichá, מילולית: "תה שחור") ובמערב נקרא לעיתים פּוּ־אֶר (מסינית: 普洱, פין-יין: Pǔ'ěr), הוא אחד מששת סוגי התה הקלאסיים. עלי תה מסוג זה עברו התססה על ידי מיקרואורגניזמים במשך מספר חודשים עד מספר שנים.
סוג התה המותסס המפורסם ביותר הוא תה פו-אר, תה מותסס ממחוז יונאן אשר בסין. תה זה נפוץ במערב ביחס לשאר סוגי התה המותסס עד כי לרוב משתמשים במושג "פו-אר" כשם נרדף לתה מותסס.

ישנם שני סוגים מרכזיים של תה מותסס, בוסרי ובשל, הנקראים בסינית שֶנְג (סינית: 生, פין-יין: Shēng, מילולית: חי) ושוּ (סינית: 熟, פין-יין: shú, מילולית: בשל או מבושל) בהתאמה. הפו אר הבוסרי הוא הצורה העתיקה יותר להתססת תה. לפי שיטה זו מיישנים את העלים ללא התערבות, תהליך שלוקח שנים (ולמעשה, לא נעצר לעולם). פו-אר בשל הוא תה בו מאיצים את תהליך התסיסה על ידי שמירת העלים בסביבה לחה וחשיפתם למיקרואורגניזמים האחראים על תהליך התסיסה, בדומה לקומפוסט. פו-אר בשל אינו דורש זמן רב להתיישנות, ובאופן כללי נחשב יציב ושטעמו אינו משתנה גם לאורך שנים, בניגוד לפו-אר בוסרי, דבר שהפך אותו לזול ופופולרי. היחס לפו-אר הבוסרי היקר דומה ליחס למשקאות אלכוהוליים מיושנים במערב. אלו הרוכשים אותם מאכסנים אותם בתנאים אידיאלים להמשך תהליך התיישנותם, וטועמים אותם כל זמן מה כדי לחוש בשינוי הטעמים שחל עם תהליך ההתיישנות.

התססת עלי התה משנה את הרכב התה ברמה הכימית, ומשנה את טעמו וריחו. לרוב ההתססה מעדנת את עפיצות משקה התה ואת מרירותו, ומשפרת את טעם הלוואי ותחושת הפה במהלך שתיית התה.

רובו המוחלט של התה המותסס מיוצר בסין, וחלקו הקטן ביפן.

תה מותסס הוא סוג התה היחיד שנהוג לדחוס כיום. היסטורית היו מספר סוגי תה שהיו נדחסים לצורך הובלה, אך מנהג זה דעך בכל שאר סוגי התה.

== קישורים חיצוניים ==

מותסס
אצטדיון זראו

אצטדיון מילטון קוראה (בפורטוגזית: Estádio Milton Corrêa), הידוע בשם זראו (Zerão), הוא אצטדיון בעיר מקאפה, בירת מדינת אמאפה שבצפון ברזיל. האצטדיון משמש בעיקר למשחקי כדורגל, ומארח את קבוצות הכדורגל המקומיות של העיר. תפוסת האצטדיון היא כ-10,000 איש, והוא נחנך בשנת 1990. 

פרסומו של האצטדיון נובע מכך שהוא בנוי כך שקו האמצע של המגרש ממוקם בדיוק על קו המשווה (קו רוחב 0), ולכן כל קבוצה משחקת בהמיספירה אחרת.

==היסטוריה ומקור השם==
העבודות לבניית האצטדיון הסתיימו בשנת 1990, והוחלט לקרוא לו בפשטות "אצטדיון זראו", כיוון שהמילה "Zerão" (צורה מוגדלת של המילה "אפס" בפורטוגזית) מייצגת את קו הרוחב 0. כינוי נוסף של האצטדיון הוא "Marco Zero" (בפורטוגזית: סימן האפס), על שם השכונה בה הוא ממוקם. המשחק הראשון באצטדיון שוחק בתאריך 17 באוקטובר 1990, ונכחו בו 10,000 צופים - כמות הצופים הגבוהה ביותר שנכחה באצטדיון זה עד היום. 

בשנת 1994, לאחר מותו של נהג הפורמולה 1 הברזילאי איירטון סנה, הוחלט לקרוא לאצטדיון "אצטדיון איירטון סנה". עם זאת, לאחר מותו ב-18 באוגוסט 1994 של איש הספורט הברזילאי מילטון דה סוזה קוראה, הוחלט לקרוא לאצטדיון "אצטדיון מילטון קוראה". 

==קישורים חיצוניים==

==הערות שוליים==

קטגוריה:אמאפה
זראו, אצטדיון
המלט הקלינגוני

המלט הקלינגוני (באנגלית: The Klingon Hamlet או בשמו המלא: The Tragedy of Khamlet, Son of the Emperor of Qo'noS) הוא תרגום של המחזה המלט של שייקספיר לקלינגונית, שפה מתוכננת שהופיעה בסדרת הטלוויזיה מסע בין כוכבים. 

תהליך התרגום לקלינגונית על ידי ניק ניקולאס ואנדרה סטרנדר ארך מספר שנים. הרעיון לתרגום הועלה בעקבות הסרט מסע בין כוכבים 6: הארץ הלא נודעת, כאשר הקנצלר הקלינגוני גורקון אמר "אתם עדיין לא חוויתם את שייקספיר עד שקראתם אותו בגרסה הקלינגונית המקורית" ("You have not experienced Shakespeare until you have read him in the original Klingon"), ועל פי טענתו, שייקספיר הוא בעצם קלינגוני שחיי במאה ה-22 באימפריה הקלינגונית. 

הגרסה הקלינגונית מתרחשת במאה ה-22 ועוסקת בחמלט, בנו של הקיסר של קחונוס, כוכב הבית הקלינגוני. בעקבות כך, הגרסה קצת שונה מהגרסה המקורית, בכך שצרפת הוחלפה ברומולאנים, וגם קצת אמירות שונו כדי להתאים לתקופה ולתרבות הקלינגונית, אך השאר נשארו כמו שהם. לדוגמה, להיות או לא להיות תורגם ל-"'taH pagh taHbe", אבל באותה סצנה, הציטוט "הארץ הלא נודע, העתיד" שונה ל"לאחר המוות" במקום "העתיד".

==קישורים חיצוניים==
* 

קטגוריה:מסע בין כוכבים - קלינגונים - מונחים
קלינגוני
קטגוריה:ספרי 2000
קטגוריה:קלינגונית
ישיבת כרמיאל

ישיבת כרמיאל היא ישיבה המשתייכת לזרם הדתי לאומי הנמצאת בכרמיאל. התלמידים בישיבה בוחרים בין שני מסלולי לימוד: ישיבה גבוהה וישיבת הסדר. בראשות הישיבה, נכון ל-2023, עומד הרב יעקב ידיד.

ישיבת כרמיאל נוסדה באלול תשס"ג ואליה הצטרפו 20 תלמידים רווקים, ועוד קבוצה של כ-7 משפחות שהצטרפו לגרעין אורות כרמיאל.

בבית המדרש לומדים מעל חמישים בחורים ואברכים.

== מטרת הישיבה ==
תפקידה של ישיבה על פי חזונה הוא "גידול אנשי תורה ואמונה, תלמידי חכמים, המלאים בדעת ובאהבה, ובעלי תחושת אחריות ושליחות". אלו "באים לידי ביטוי בלימוד בבית המדרש, וגם בשירות הצבאי המשולב במהלכו של הלימוד, ובחיי הקהילה בהמשך".

==צוות הישיבה==
בראשות הישיבה הרב יעקב ידיד העומד גם בראש הגרעין התורני בעיר. הרב ידיד למד בישיבת מרכז הרב ולאחר מכן שימש כר"מ בישיבת ההסדר באלון מורה שבשומרון ומשם יצא בשליחות רבו הרב אליקים לבנון להקים בכרמיאל את הישיבה. יחד עם הרב ידיד ישנו צוות ר"מים שהגיעו לכרמיאל מישיבת מרכז הרב, ישיבת הר המור וחלקם אף בוגרי הישיבה בכרמיאל.

ניהול הישיבה מבוצע על ידי חבר מועצת העיר לשעבר יאיר שטרן.

רבנים נוספים מחוץ לעיר מגיעים באופן תדיר ללמד בישיבה.

== סדרי הלימוד ==

בישיבת כרמיאל לומדים כמסורת הישיבות, לימוד עיון בגמרא ממסכתות הש"ס הבבלי. על פי המלצת הגר"א שפירא, סדרי הערב כוללים לימוד במסכתות מסדר מועד.

השיעורים ניתנים מדי יום. תוכנית הלימודים בכרמיאל שמה דגש על לימודי אמונה ותנ"ך בחברותות המשלבות בוגרים וצעירים, ובשילוב דפי מקורות להרחבת הדעת, בכל נושאי האמונה והתנ"ך.

==השרות הצבאי==

הישיבה מוכרת כישיבת הסדר. התלמידים משרתים בין היתר כמ"כים, קציני חי"ר ומודיעין. הרבנים בישיבה מלווים את התלמידים תוך כדי שירותם הצבאי, ומבקרים במחנות הצבא, ואף הבחורים מגיעים לביקורים בישיבה.

== קישורים חיצוניים ==
* [http://www.ykarmiel.co.il אתר הישיבה גבוהה והסדר כרמי-אל]
* [https://asif.co.il/ספריית-יומא/דפי-ישיבות/תבואות-כרמיאל/ ישיבת כרמיאל] בגליונות כתב העת 'תבואות'
* 
* 
*

כרמיאל
כרמיאל
קטגוריה:כרמיאל: חינוך
מאיה (הודעות לבורסה)

מאיה - אתר הבורסה (באנגלית: MAYA - TASE Site; במקור, ראשי תיבות של "מערכת אינטרנט להודעות") היא מערכת שמפעילה הבורסה לניירות ערך בתל אביב, המאפשרת לציבור ולמשקיעים לקבל מידע מקיף על החברות וניירות הערך הנסחרים בבורסה. המערכת מציגה את כל ההודעות שמפרסמות החברות והקרנות הנסחרות, ובכלל זה, דיווחים מידיים, דוחות כספיים, מידע על גיוס הון, שינויים בדירקטוריון ובהנהלה, פיצולים ומיזוגים ודיווחים שוטפים נוספים. כמו כן, מתפרסמות באתר הודעות בורסה שונות, כגון החלטות דירקטוריון הבורסה והוועד הפועל, עדכונים לגבי כללי המסחר, כללי השימור ומדדי הבורסה.

== היסטוריה ==
אתר מאיה הוקם בשנת 1999 על מנת לאפשר לציבור גישה למידע בורסאי דרך רשת האינטרנט.

בשנת 2014 השיקה הבורסה שני כלים חדשים המאפשרים למשתמשים לקבל עדכונים בזמן אמת על הודעות המתפרסמות במאיה: אפליקציה סלולרית של הבורסה, וחשבון טוויטר של מאיה.

באוגוסט 2016 השיקה הבורסה את מערכת מאיה החדשה - הכוללת עיצוב חדש לאתר בעל ממשק משתמש נוח יותר, אפשרויות שיתוף במייל וברשתות חברתיות, אפשרויות חיפוש חדשות, אפשרויות חדשות להתאמה אישית, וכן שינויים ושיפורים נוספים.

==קישורים חיצוניים==
* 

== הערות שוליים==

קטגוריה:אתרי אינטרנט ישראליים
קטגוריה:הבורסה לניירות ערך בתל אביב
קטגוריה:מפיצי מידע בורסאי
ויוה זפאטה!

ויוה זפאטה! (באנגלית: !Viva Zapata) הוא סרט קולנוע אמריקאי משנת 1952 בבימויו של איליה קזאן עם תסריט של ג'ון סטיינבק המתאר את חייו של המנהיג המקסיקני אמיליאנו זפאטה במהפכה המקסיקנית מ-1910 לערך עד להירצחו ב-1919.

התסריט אינו משרטט את דמותו ההיסטורית של זפאטה בדיוק היסטורי. סטיינבק מתאר אותו כאנאלפבית שביקש מאשתו שתלמד אותו לקרא בעוד שלמעשה ידוע שהוא קיבל חינוך בילדותו. הוא מתאר אותו כמנהיג שוויתר על מנעמי השלטון כדי לעזור לאחיו האיכרים המדוכאים ומנציח את הדמות המוערצת עד היום במקסיקו. גם רצף האירועים ההיסטוריים אינו מדויק והוא פרי רוחו של סטיינבק.

==תקציר העלילה==
קבוצת איכרים ממחוז מורלוס מתקבלת אצל הדיקטטור פורפיריו דיאס השולט במקסיקו כבר 34 שנים. הם מגישים לו מחאה על כך שנושלו מאדמותיהם על ידי בעלי הון ומבקשים אותה בחזרה בראשם עומד אמיליאנו זפאטה (מרלון ברנדו). דיאז פוטר אותם בלא כלום ומשלח אותם לביתם.

האיכרים חוזרים לביתם, הורסים את הגדר המונעת מהם לעבד את אדמותיהם ומותקפים. זפאטה נעצר ומובל למאסר כשהוא קשור בצוארו ונגרר על ידי סוס. בדרך מתקיפים איכרים את השיירה ומשחררים את זפאטה. זפאטה מוליך את המרד נגד השלטון המרכזי יחד עם אחיו אופימיו (אנתוני קווין). הם מצליחים לכבוש שטחים נרחבים בדרום. הצבא בפיקודו של ויקטוריאנו ורטה תופס את השלטון. דיאז בורח ממקסיקו ובמקומו ממונה פרנסיסקו מדרו. זפאטה מוכתר על ידי חייליו ל"גנרל" ונישא לג'וספה (ג'ין פיטרס) שאביה סירב מקודם לתת אותה לאיכר עני ובור כזפאטה. זפאטה מבקש ממדרו להחזיר לאיכרים את אדמתם אך מדרו מציע לו במקום זאת אחוזה גדולה ואמר שתהליך החזרת האדמות הוא ממושך ועליו להתבצע רק באופן חוקי. זפאטה עוזב בזעם לכפרו וממשיך את המרד. לבסוף נרצח מדרו על ידי ורטה שתפס את השלטון. פנצ'ו וייה פולש מצפון וזפאטה מנצח מדרום, ורטה בורח ממקסיקו ופנצ'ו וייה מציע לזפאטה להיות נשיא.

זפאטה מקבל בלשכת הנשיא משלחת איכרים ממחוזו המתלוננים כי אחיו גזל את אדמתם ושכב עם נשותיהם. בתחילה מתייחס אליהם זפאטה בזלזול אך מיד הוא מרגיש שהוא מתנהג כלפיהם כמו דיאז. הוא נוטל את רובהו ומגיע למחוז מורלוס. שם הוא מוצא את אחיו שיכור המכריז כי כעת לאחר שנלחם מגיע לו גם ליהנות מהחיים. בהוראת זפאטה הוא מוצא להורג.

המלחמה נמשכת, זפאטה תשוש וחסר תחמושת. קולונל מודיע שערק מצבא הממשלה עם חטיבתו ורוצה להצטרף לצבאו של זפאטה עם כל הנשק הרב שיש לו. ג'וספה מזהירה את זפאטה שלא ילך כי זה מארב אך הוא אומר שאין לו ברירה כי אין לו במה להילחם. זפאטה מגיע למבצר ומתקבל בחיבוק על ידי הקולונל המציע לו במתנה סוס לבן. זפאטה ניגש לסוס אך הוא מחוסל על ידי חיילים המופיעים על הגג וגופתו מוטלת במרכז כפרו.

==פרסים==
*פרס אוסקר:
אנתוני קווין זכה בפרס אוסקר לשחקן המשנה הטוב ביותר לשנת 1952
הסרט היה מועמד ל:
*פרס אוסקר לשחקן הטוב ביותר - מרלון ברנדו
*פרס אוסקר לתסריט המקורי הטוב ביותר - ג'ון סטיינבק
*פרס אוסקר לפסקול - אדוארד נורת'
*פרס אוסקר לעיצוב האמנותי
*פרס באפט"א לקולנוע:
מרלון ברנדו זכה בפרס השחקן הזר הטוב ביותר לשנת 1953
*פסטיבל הקולנוע בקאן לשנת 1952:
*השחקן הטוב ביותר - מרלון ברנדו

==קישורים חיצוניים==

* [https://www.youtube.com/watch?v=sAc5p68U6oI קדימון לסרט ויוה זפאטה!], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1952
קטגוריה:סרטי פוקס המאה ה-20
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי מרלון ברנדו
קטגוריה:סרטי אנתוני קווין
גולנארה סאמיטובה

גולנארה יסקנדרובנה סאמיטובה-גלקינה (ברוסית: Гульнара Искандеровна Самитова-Галкина; בטאטרית: Гөлнара Искәндәр кызы Самитова-Галкина; נולדה ב-9 ביולי 1978) היא אתלטית רוסיה בעברה. היא אלופה אולימפית ושיאנית העולם לשעבר בריצת 3000 מטר מכשולים, בעלת מדליית ארד באליפות העולם באולם בריצת 1500 מטר ופעמיים אלופת רוסיה בריצת 5000 מטר.

== ביוגרפיה ==
סאמיטובה נולדה בנברז'יניה צ'לני, טטרסטן. היא בעלת שורשים טטריים ורוסיים כאחד.

===2003===
====שיאנית עולם====
בתחרות שנערכה בטולה, רוסיה ב-10 באוגוסט 2003 קבעה סאמיטובה בריצת 3,000 מטר מכשולים שיא עולם חדש של 9:08.33 דקות, שיפור לשיא העולם בן השנה של אלסיה טורובה מבלארוס (9:16.51 דקות). שלושה שבועות לאחר מכן, באליפות העולם שנערכה בפריז, צרפת ב-30 באוגוסט היא סיימה במקום שביעי בריצת 5,000 מטר בתוצאה של 14:54.38 דקות.

===2004===
באליפות העולם באתלטיקה באולם שנערכה בבודפשט, הונגריה ב-6 במרץ 2004 זכתה סאמיטובה במדליית ארד בריצת 1,500 מטר בתוצאה של 4:08.26 דקות. בתחרות שנערכה בהרקליון, כרתים ב-4 ביולי אותה שנה היא שיפרה את שיאה העולמי בריצת 3,000 מטר מכשולים והעמידה אותו על תוצאה של 9:01:59 דקות. חודש וחצי לאחר מכן, באולימפיאדת אתונה (2004) היא סיימה במקום שישי בריצת 5,000 מטר בתוצאה של 15:02.30 דקות.

===2007===
באליפות העולם שנערכה באוסקה, יפן ב-27 באוגוסט 2007 סיימה סאמיטובה במקום שביעי בריצת 3,000 מטר מכשולים בתוצאה של 9:30.24 דקות.

===2008===
====אלופה אולימפית====
באולימפיאדת בייג'ינג (2008) זכתה סאמיטובה במדליית זהב בריצת 3,000 מטר מכשולים בשיא עולם חדש של 8:58:81 דקות, לפני יוניס ג'פקוריר מקניה (9:07.41 דקות) ויקטרינה וולקובה בת ארצה (9:07.64 דקות) ובכך הייתה לאתלטית הראשונה בהיסטוריה ששברה את מחסום 9 הדקות בריצה זו. נוסף לכך, היא סיימה במקום 12 בריצת 5,000 מטר בתוצאה של 15:56.97 דקות. בשלב המוקדמות היא קבעה תוצאה של 15:11.46 דקות.

===2009===
באליפות העולם שנערכה בברלין, גרמניה ב-17 באוגוסט 2009 סיימה סאמיטובה במקום רביעי בריצת 3,000 מטר מכשולים בתוצאה של 9:11.09 דקות.

===2012===
באולימפיאדת לונדון (2012) סיימה סאמיטובה במקום 15 לאחר שלא הצליחה לסיים את ריצת 3,000 מטר מכשולים בשלב הגמר ולא הצליחה להגן על תוארה. בשלב המוקדמות היא קבעה תוצאה של 9:28.76 דקות.

== שיאים אישיים ==
* ריצת 800 מטר: 2:00.29 דקות (2009)
* ריצת 1500 מטר: 4:01.29 דקות (2004)
* ריצת מייל: 4:20.23 דקות (2007)
* ריצת 3000 מטר - 8:42.96 דקות (2008)
* ריצת 3000 מטר מכשולים - 8:58.81 דקות שיא עולם (2008)
* ריצת 5000 מטר - 14:33.13 דקות (2008)

==קישורים חיצוניים==

קטגוריה:רצות למרחקים בינוניים
קטגוריה:אתלטיות באולימפיאדת לונדון (2012)
קטגוריה:אתלטיות באולימפיאדת בייג'ינג (2008)
קטגוריה:אתלטיות באולימפיאדת אתונה (2004)
קטגוריה:שיאניות עולם רוסיות: אתלטיקה
קטגוריה:אלופות אולימפיות רוסיות: אתלטיקה
קטגוריה:אלופות אולימפיות: ריצת 3000 מטר מכשולים
קטגוריה:מקבלי עיטור הידידות (רוסיה)
קטגוריה:רוסיות שנולדו ב-1978
קטגוריה:רוסים שנולדו ב-1978
עאדל סלימי

עאדל סלימי (בערבית: عادل السليمي; נולד ב-16 בנובמבר 1972 בתוניס שבתוניסיה) הוא כדורגלן עבר תוניסאי ששיחק בקלאב אפריקן, נאנט, ריאל חאן, פרייבורג ונבחרת תוניסיה בעמדת החלוץ.

כינויו של סלימי היה הריאה, בזכות כושרו וסיבולתו הגופנית המרשימים.

==קריירת מועדונים==
סלימי גדל במועדון הכדורגל התוניסאי קלאב אפריקן, ובשנת 1990 החל לשחק בקבוצה הבוגרת של המועדון. סלימי שיחק בקבוצת הבוגרים במשך שש עונות, והציג יכולת טובה מאוד. בתקופה זו זכה סלימי בשתי אליפויות תוניסיה ובגביע תוניסאי אחד. סלימי זכה עם קלאב אפריקן גם בתארים בינלאומיים, כמו גביע אפריקה לאלופות בשנת 1991 וגביע המחזיקות הערבי בשנת 1995. בשנת 1996 עזב סלימי את קלאב אפריקן, לאחר שהבקיע 61 שערי ליגה ב-144 הופעות והיה הכוכב הגדול של הקבוצה, וחתם בנאנט מליגת העל הצרפתית, שהייתה באותם ימים בצמרת הכדורגל הצרפתי. סלימי שיחק במועדון במשך שתי עונות, אך לא התאקלם והבקיע שני שערי ליגה בלבד ב-40 הופעות. בפגרת החורף של עונת 1997/98 עזב סלימי את נאנט וחתם בריאל חאאן מליגת המשנה הספרדית בכדורגל, שם שיחק עונה וחצי והבקיע 32 שערים. יכולתו המרשימה של סלימי הביאה להחתמתו בפרייבורג, ששיחקה אז בליגת הבונדסליגה, שם שיתף פעולה עם חבריו מנבחרת תוניסיה, זובייר בייה ואל-מהדי בן סלימאן. עונתו הראשונה של סלימי בקבוצה לא הייתה מרשימה על אף שפתח כמעט בכל המשחקים, אך בהמשך החל סלימי להבקיע במספרים דו ספרתיים והפך לאחד מהברגים החשובים ביותר בפרייבורג. בעונת 2000/01 הגיע סלימי להישג השיא שלו עם פרייבורג כאשר סיים עם הקבוצה במקום השישי בבונדסליגה, אך בעונת 2001/02 נשרו סלימי ופרייבורג אל הבונדסליגה השנייה. סלימי החל את עונת 2002/03 בפרייבורג, אך לקראת סיום חלון ההעברות של הקיץ, עזב את הקבוצה לאחר שהבקיע 27 שערים ב-108 הופעות, וחתם במועדון נעוריו, קלאב אפריקן. סלימי שיחק במועדון שתי עונות, בהן הבקיע 29 שערים ב-51 הופעות, אך לא הוסיף לאמתחתו תארים נוספים. בתום עונת 2003/04 פרש ממשחק פעיל.

==קריירה בינלאומית==
סלימי החל לשחק בנבחרת תוניסיה בשנת 1992. בשנת 1994 השתתף עם תוניסיה בגביע אפריקה לאומות 1994, ממנו הודחה תוניסיה בשלב הבתים. בשנת 1996 השתתף עם תוניסיה בגביע אפריקה לאומות 1996, בו הגיעה תוניסיה עד הגמר, כאשר סלימי הבקיע צמד בניצחון 2–4 בחצי הגמר מול נבחרת זמביה. בגמר האליפות, ניצחה נבחרת דרום אפריקה את תוניסיה בתוצאה 0–2. באותה שנה, השתתף סלימי עם נבחרת תוניסיה באולימפיאדת אטלנטה (1996), ממנה הודחה תוניסיה בשלב הבתים, כך היה גם במונדיאל 1998 בו השתתף סלימי עם תוניסיה, והיה המונדיאל הראשון אחרי 20 שנה בו השתתפה תוניסיה, והראשון מבין שלושה ברצף. בשנת 2000 השתתף סלימי עם תוניסיה בגביע אפריקה לאומות 2000, אותו סיימה תוניסיה במקום הרביעי. סלימי הבקיע בטורניר זה שער אחד. בשנת 2002 השתתף סלימי עם תוניסיה במונדיאל 2002, ממנו הודחה תוניסיה בשלב הבתים. לאחר טורניר זה, בו שימש קפטן הנבחרת, פרש סלימי מהנבחרת הלאומית, לאחר שהבקיע 20 שערים ב-71 הופעות לאורך עשר שנים.

== קישורים חיצוניים ==

קטגוריה:כדורגלנים תוניסאים
קטגוריה:חלוצי כדורגל תוניסאים
קטגוריה:תוניס: כדורגלנים
קטגוריה:כדורגלני קלאב אפריקן
קטגוריה:כדורגלני נאנט
קטגוריה:כדורגלני פרייבורג
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 1994
קטגוריה:כדורגלני גביע אפריקה לאומות 1996
קטגוריה:כדורגלנים באולימפיאדת אטלנטה (1996)
קטגוריה:כדורגלני מונדיאל 1998
קטגוריה:כדורגלני גביע אפריקה לאומות 2000
קטגוריה:כדורגלני מונדיאל 2002
קטגוריה:תוניסאים שנולדו ב-1972
כורש ברנור

כורש ברנור (נולד ב-1965) הוא קצין משטרה בדרגת תת-ניצב שמכהן כמפקד המכללה הלאומית לשוטרים.

==ביוגרפיה==
ברנור נולד באיראן. הוא למד בפנימייה הצבאית לפיקוד בתל אביב. בשנת 1983 התגייס לצה"ל, שירת בגדוד 890 של חטיבת הצנחנים ונטל חלק בלחימה בלבנון. לאחר קורס קצינים שירת כמפקד מחלקה וכמפקד פלוגת מסלול בגדוד. ברנור התגייס למשטרת ישראל ב-1996. שירת כקצין חקירות במרחב שרון ולאחר מכן עבר ליחידה הארצית לחקירת פשיעה חמורה ובינלאומית (יאחב"ל) ושימש בה ראש מפלג פשיעה מאורגנת. בין הפרשות בהן עסק ביאחב"ל היו המעילה בבנק למסחר, חקירת חשדות לשחיתות של אריאל שרון וולדימיר גוסינסקי וכן שימש ראש צוות החקירה המיוחד של יצחק אברג'יל ושל אסי אבוטבול שהביא להרשעתו כראש ארגון פשע.

בהמשך שימש קצין אגף החקירות והמודיעין במרחב השרון וב-2011 מונה לראש מחלקת התיאום המבצעי באגף החקירות והמודיעין. שימש ממלא מקום מפקד זרוע חקירות ביאחב"ל ובאפריל 2016 קודם לדרגת תת-ניצב ומונה לראש היחידה הארצית לחקירות הונאה, תפקיד במסגרתו הוביל את החקירות נגד ראש הממשלה בנימין נתניהו. שירת בתפקיד עד דצמבר 2018. במרץ 2019 מונה למפקד המכללה הלאומית לשוטרים. בשנת 2024 היה החוקר ברנור אחד מהעדים במשפט נתניהו.

ברנור בעל תואר ראשון ושני בקרימינולוגיה והוא בוגר המכללה לביטחון לאומי. נשוי ואב לשניים.

==קישורים חיצוניים==

* 
* 
* 
* 

==הערות שוליים==

קטגוריה:ראשי היחידה הארצית לחקירות הונאה
קטגוריה:בוגרי הפנימייה הצבאית לפיקוד תל אביב
קטגוריה:חיילי חטיבת הצנחנים
קטגוריה:ישראלים ילידי איראן
קטגוריה:תתי-ניצבים במשטרת ישראל
קטגוריה:ישראלים שנולדו ב-1965
אבי אדרי

אברהם (אבי) אדרי (נולד ב-1967) הוא קצין משטרה בדימוס בדרגת ניצב. כיהן כראש אגף התנועה.

==ביוגרפיה==
אדרי שירת בצה"ל כלוחם בחטיבת גולני. התגייס למשטרת ישראל ב-1990, שירת בתחנת זבולון, שימש מפקד תחנת זכרון יעקב ומפקד תחנת עכו. ב-2010 מונה למפקד קורס קצינים במרכז ללימודי משטרה. באוקטובר 2012 מונה למפקד תחנת חיפה. באפריל 2016 מונה למזכיר הביטחוני של השר לביטחון הפנים וקודם לדרגת תת-ניצב. בספטמבר 2018 קודם לדרגת ניצב.

במרץ 2019 מונה לראש אגף התנועה. במאי 2020 סיים את תפקידו ופרש משורות המשטרה.

אדרי בעל תואר ראשון במדע המדינה ותואר שני בלימודי ביטחון לאומי באוניברסיטת חיפה.

==קישורים חיצוניים==
* [http://www.police.gov.il/articlePage.aspx?aid=692 מפקד חדש לתחנת משטרת חיפה], אתר משטרת ישראל, 14 באוקטובר 2012
* 

==הערות שוליים==

קטגוריה:ניצבי משטרת ישראל
קטגוריה:ראשי אגף התנועה
קטגוריה:בוגרי אוניברסיטת חיפה
קטגוריה:מזכירים ביטחוניים לשר לביטחון הפנים
קטגוריה:ישראלים שנולדו ב-1967
תעלומת תכשיטי הזמרת

תעלומת תכשיטי הזמרת (בצרפתית: Les Bijoux de la Castafiore) הוא הספר ה-21 בסדרת הקומיקס הרפתקאותיו של טינטין מאת הרז'ה. רצועות הקומיקס של הספר הוצגו לראשונה בשנת 1963 בצבע. 

הספר תורגם לעברית בשנת 2010 על ידי אורי פינק והוצאת הספרים מ. מזרחי.

== עלילת הספר ==
הספר נפתח בסצנה בה טינטין, האדוק ושלגי המטיילים מחוץ לאחוזה פוגשים קבוצת צוענים שחונה במזבלה. האדוק מציע להם לחנות באחוזתו, מרלינספייק, והם מקבלים את ההזמנה.

באחוזה נשברת אחת המדרגות. זמרת האופרה ביאנקה קסטאפיורה מזמינה את עצמה להתארח באחוזת מרלינספייק. הקפטן, שלא מעוניין בחברתה, מתכנן לטוס לאיטליה וכך להתחמק מהביקור, אך הוא נופל במדרגות ונוקע את רגלו. קסטאפיורה מגיעה עם העוזרת האישית שלה, אירמה, ועם המלווה שלה, איגור ואגנר. היא נותנת לקפטן במתנה תוכי בשם יאגו.

כתוצאה מאי-הבנה, מתפרסמת בעיתונות ידיעה שהאדוק וקסטאפיורה עומדים להתחתן. למחרת מגיעים לאחוזה אנשי הטלוויזיה כדי לראיין את קסטאפיורה. לפתע כבו האורות, וטינטין רואה את אחד הצלמים נמלט מהבניין לכיוון מכונית שחנתה בסמוך. כשחזרו האורות, נסטור מספר שהנתיכים הותכו ולכן הפסיק זרם החשמל. אבל מתברר שהתכשיטים של קסטאפיורה, נעלמו מבלי להשאיר עקבות. האדוק מטלפן למשטרה, המודיעה לו כי זוג הבלשים תומסון ותומפסון יצאו לכיוון מרלינספייק. כשהבלשים מגיעים הם חוקרים את קסטאפיורה, וזו נזכרת לפתע שירדה לריאיון עם התכשיטים, מחפשת ומוצאת את התכשיטים שלה. למחרת בבוקר מתברר שהצלם שברח היה צלם פפראצי, שביקש לצלם את קסטאפיורה בניגוד לרצונה.

עוברים הימים, ובאחד הבקרים שומעים האדוק וטינטין את קסטאפיורה צועקת שהאזמרגד, התכשיט היקר ביותר שלה, נגנב. הבלשים תומסון ותומפסון מגיעים וחוקרים את כל מי ששהה בבית, ושומעים שיש מחנה צוענים בסביבה. הם חושדים אוטומטית בצוענים כגנבים, וטינטין מוכיח אותם על כך שהם חושדים בצוענים רק משום היותם צוענים ולא על פי ראיות נסיבתיות.

לאחר זמן קסטאפיורה עוזבת את מרלינספייק, ובאותו היום מוריד הרופא את הגבס מעל רגלו של האדוק. בעיתון מתפרסמת כתבה על הופעתה של קסטאפיורה באופרה בשם "La gazza ladra" (לה גאצה לאדרה, העורבני הגנב). טינטין מבין שעורבני גנב את האיזמרגד. הוא מחפש ביער קן של עורבני ומוצא בתוכו את האיזמרגד. 

העלילה מסתיימת בכך שהתומפסונים הולכים למסור לקסטאפיורה את האזמרגד, וטינטין אומר שמה שהכי חשוב לו זה שטיהרו את שמם של הצוענים.

== השראה ופיתוח ==
לאחר שסיים לצייר את טינטין בטיבט, ספר שעסק במסע ארוך והרפתקני, החליט הרז'ה ליצור קומיקס שעלילתו תתרחש במלואה באחוזת מרלינספייק. זהו הספר היחיד מלבד תעלומת ה"חד-קרן" שעלילתו התרחשה רק בבלגיה. 

=== השפעות ===
בעמוד 43 מוצג טינטין קורא את הספר אי המטמון מאת רוברט לואיס סטיבנסון, שהיה אחד הספרים האהובים על הרז'ה. הרז'ה הציג את הצוענים שבספר עוסקים בגילוי עתידות ובקליעת סלים לאחר שקרא על כך במילון האנגלי של אוקספורד. כמחווה לאוגוסט פיקאר, ששימש כמודל לדמותו של פרופסור קלקולוס, הזכיר הרז'ה שקלקולוס התפרסם בכך שטס בכדור פורח. 

בספר מוזכר "המהראג'ה של גופאל" - דמות שלא מופיעה בספרי טינטין, אלא בסדרה אחרת של הרז'ה, The Adventures of Jo, Zette, and Jocko. הזכרת שמו של המהראג'ה בספר מהווה קרוסאובר בין הסדרות. רעיון הנישואים המדומים בין קפטן האדוק לסניורה קסטאפיורה התבסס על הצעה של קורא, שהציע שהשניים יתחתנו.

==קישורים חיצוניים==
* 

קטגוריה:טינטין
קטגוריה:ספרי 1963
קטגוריה:ספרי הוצאת מ. מזרחי
קטגוריה:ספרי קומיקס
דמויי בונה

[[בונה קנדי]]
דמויי בונה (Castorimorpha) היא תת-סדרה בסדרת המכרסמים ובה ישנם 3 משפחות קיימות, הכוללים את מיני הבונים, ירבועניים ואת חולדי השק המכונים גופרים. כל המשפחות הללו חיות באמריקה הצפונית, למעט הבונה אירופי המצוי גם ביבשת אירופה.

==מיון תת-הסדרה==
**על-משפחת Castoroidea
***משפחה Eutypomyidae - נכחדה
***משפחה בוניים (Castoridae)
***משפחה Rhizospalacidae - נכחדה
*אינפרא סדרה Geomorpha
**** סוג ללא מקור Griphomys 
****סוג Meliakrouniomys 
**על-משפחת Eomyoidea - נכחדה
***משפחת Eomyidae
**על-משפחת גיאומיים (Geomyoidea)
****סוג Floresomys - נכחד
****סוג Texomys - נכחד
****סוג Jimomys - נכחד
****סוג Heliscomys - נכחד
****סוג Diplolophus - נכחד
****סוג Schizodontomys - נכחד
***משפחת Florentiamyidae - נכחדה
***משפחת Entoptychidae - נכחדה
***משפחת חולדי השק (Geomyidae)
***משפחת ירבועניים (Heteromyidae)

==קישורים חיצוניים==

*
קטגוריה:בעלי חיים שתוארו ב-1955
קטגוריה:טקסונים שתוארו בידי אלברט אלמר ווד
דמויי אנומלור

דמויי אנומלור (שם מדעי: Anomaluromorpha) היא אחת מחמש התת-סדרות שבסדרת המכרסמים. בתת-הסדרה שתי משפחות קיימות החיות רק באפריקה הטרופית. משפחה אחת היא האנומלוריים, המזכירים סנאים בעלי קרומי תעופה והם יודעים לדאות ביערות הגשם של אפריקה. המשפחה השנייה היא הפדטיים או הספרינבוקים של אפריקה הדרומית והם יודעים לקפץ על 2 רגליים במהירות כדי לברוח מאויביהם.

==מיון==
*תת-סדרת דמויי אנומלור (Anomaluromorpha)
***סוג ללא מקור Diatomys
**משפחת Parapedetidae - נכחדה
**משפחת Zegdoumyidae - נכחדה
**משפחת פדטיים (Pedetidae)
***סוג פדט (Pedetes) - ובו 2 מינים: פדט דרום אפריקני ופדט מזרח אפריקני וכן מין נוסף שנכחד.
**משפחת אנומלוריים (Anomaluridae)
***סוג אנומלור (Anomalurus)
****מין אנומלור ביקרופט (Anomalurus beecrofti)
****מין Anomalurus derbianus
****מין Anomalurus pelii
****מין אנומלור שחור (Anomalurus pusillus)
***סוג Idiurus
****מין Idiurus macrotis
****מין Idiurus zenkeri
***מין יחיד Zenkerella insignis
***Kabirmys - נכחד

==גלריה==
<gallery mode=packed>
AnomalurusPusillusSmit.jpg
Anomalurus derbianus.jpg
Springharelg.jpg
Pedetes surdaster, Amboseli NP, Kenya.jpg
</gallery>

==קישורים חיצוניים==

]
*
קטגוריה:ערכים שבהם תבנית בריטניקה אינה מתאימה
דמויי עכבר

עכבר מקפץ (מסוג Napaeozapus).
דמויי עכבר או עַכְבָּרִים (שם מדעי: Myomorpha) הם תת-הסדרה הגדולה בסדרת המכרסמים המכילה 1,137 מינים שונים. בקבוצה זו מינים רבים ושונים: עכברים וחולדות, נברנים, חולדים וירבועים. המשותף להם הוא גופם הקטן, שיניהם המופנות קדימה ומנהגם לאכול מזון הן מהחי והן מהצומח, בדרך כלל מזרעים שונים. הם נפוצים ברחבי כל העולם והיונקים השכיחים בעולם כולו וגם בעלי כמות המינים הרבים ביותר.

==מיון==
*על-משפחת Dipodoidea
**משפחה ירבועיים (Dipodidae) 
*על-משפחת עכברים (Muroidea)
**משפחת עכבריים (Muridae) - המשפחה הגדולה ביותר במחלקת היונקים
**משפחת אוגריים (Cricetidae)
**משפחת נסומיים (Nesomyidae)
**משפחת עכברים אוגריים (Calomyscidae)
**משפחת חולדיים (Spalacidae)
**משפחת נמנמנים אוריינטלים (Platacanthomyidae)

בעבר נמנו גם המשפחות ירבועניים, חולדי השק ונמנמניים בתת-סדרה זו.

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1855
קטגוריה:טקסונים שתוארו בידי ג'ון פרידריך פון ברנדט
צמח בן פלטוי

רב צמח בן פלטוי גאון היה גאון ישיבת פומבדיתא לקראת סוף תקופת הגאונים, במשך תשע עשרה שנה, בשנים ד'תרלב-תרן (872 - 890).

היה אחד הגאונים הבולטים בהיקף תשובותיו ותפוצתם, והעלה את קרנה של ישיבת פומבדיתא, כהמשך למפעלו של אביו, רב פלטוי גאון. נכדו מספר שיהודי ספרד הרחוקה שלחו אליו שאלות רבות, "שלא יטענוהו כמה חמורים מרובו".

== חיבוריו ==
מקובל לייחס לו את תשובות "רב צמח", שאין להן סימן מזהה נוסף, על אף שהיו גאונים נוספים בשם "רב צמח".

ערך מעין מילון להסברת מילים קשות בתלמוד על פי סדר הא-ב, בשם 'ערוך'. הספר לא נשתמר בידינו, אך כמה עשרות ציטוטים ממנו מופיעים בספר היוחסין לרבי אברהם זכות. ככל הנראה הערוך המפורסם לרבי נתן בן יחיאל מרומי, המאוחר לו בכמאתיים שנה, לא שאב ממנו ישירות, אך התוודע בעקיפין לכמה מפירושיו. ולפי שי״ר לא ידע כלל מזה..

יש שייחסו לו בטעות את ההתכתבות אודות אלדד הדני, אך זו שייכת לגאון סורא בן זמנו, רב צמח בן חיים, ממתא מחסיא<ref>יעבץ, תולדות ישראל, ח"י עמ' 231</ref>.

כמה מפסקיו הוכנסו לספר הלכות גדולות לאחר פטירת מחברו, רבי שמעון קיירא (מהדורת 'הלכות גדולות של אספמיא'), וכך הגיעו לידי הרי"ף וחכמים נוספים.

==מפסקיו==

*מותר ואף מצווה על יהודי להעיד בבית המשפט נכרי כנגד יהודי שגזל גוי, אם בית המשפט ידוע כעושה משפט צדק (תשובות הגאונים, שערי צדק, חלק ד, שער ז, סימן ד).
* כאשר חל פיחות בערך המטבע, על הלווה לשלם את חובו בצמוד לערכו המקורי (ראבי"ה, סימן אלף ולח).
* אמנם הקנסות שנקבעו בתורה אינם נוהגים בימינו, אבל כדי שלא יהיה חוטא נשכר נהגו לנדות את העבריין עד שיפייס את הניזק או יפצה אותו בכסף ().
* מותר לגרום הקאה להקלת סבל בשבת.
* מותר לצום בראש השנה ואף בשבת תשובה.
* בקריאת מגילה בפורים המגילה גלולה כמו ספר תורה.
* תרומה אינה נוהגת בחו"ל כלל, והאמוראים שנהגו להפריש אותה בבבל עשו זאת כחומרא.
* גשם היורד בשבת אינו מוקצה, ומותר בשתייה, גם אם אתמול לא נראו עננים.
* כאשר יש משנה סתמית ולצדה דעה חולקת של רבי יהודה, וידוע ממקור אחר שהדעה הסתמית היא שיטת רבי מאיר, הלכה כרבי יהודה, על פי הכלל "רבי מאיר ורבי יהודה - הלכה כרבי יהודה", ולא "הלכה כסתם משנה" (מובא ברי"ף בשבת מח ע"א, וחלק עליו).

==צאצאיו==
* בתו נישאה לרב יהודה בר מר שמואל, גאון פומבדיתא. נכדו היה רב חנניה בר רב יהודה גאון, אביו של רב שרירא גאון.
* נכדו היה רבי חזקיה בן שמואל.

==לקריאה נוספת==
ריכוז פסקי רצ"ג במפתח לתשובות הגאונים עמ' 142–151.

==קישורים חיצוניים==
* 

==הערות שוליים==

קטגוריה:גאוני פומבדיתא
קטגוריה:משפחת רב פלטוי גאון
קטגוריה:אישים שחיו במאה ה-9
קטגוריה:קברי צדיקים בטבריה
אובה הון

אובה הון (בגרמנית: Uwe Hohn; נולד ב-16 ביולי 1962) הוא אתלט מזרח גרמני בעבר. הוא אלוף אירופה (אתונה 1982) ושיאן עולם (כידון ישן) בהטלת כידון. הוא האתלט היחידי בעולם שהצליח להטיל כידון למרחק של יותר מ-100 מטרים, בכידון הישן, שיא העולם שקבע עומד על 104.80 מטר.

== ביוגרפיה ==
הון נולד בניאורופין, ברנדנבורג.

===אלוף אירופה===
באליפות אירופה שנערכה באתונה, יוון בשנת 1982 זכה הון במדליית זהב בהטלת כידון בתוצאה של 91.34 מטר.

===שיאן עולם===
בתחרות שנערכה בברלין באצטדיון על שם פרידריך לודוויג יאן ב-20 ביולי 1984, קבע הון בהטלת כידון שיא עולם של 104.80 מטר, שיפור לשיא בן השנה של טום פטרנוף מארצות הברית (99.72 מטר). שבועיים לאחר מכן, נמנע מהון להשתתף באולימפיאדת לוס אנג'לס (1984) ולנסות לזכות במדליית הזהב, בשל החרם שהוטל על משחקים אלו על ידי מדינות הגוש הקומוניסטי.

בתחרות גביע התאחדות האתלטיקה הבינלאומית שנערכה בקנברה, אוסטרליה בשנת 1985 הטיל הון את הכידון למרחק של 96.96 מטר, תוצאת השנה בעולם. 

בניגוד לאמונה הרווחת, זריקתו של הון לא הייתה הסיבה בגינה הוחלט לשנות את עיצוב הכידון לתחרויות הטלת כידון החל משנת 1986. השינוי הוצע עוד קודם לזריקתו של הון, לא רק על מנת לקצר את טווח זריקת הכידון, אלא גם כדי למנוע מהכידון ליפול על הארץ ולייצר מדידה לא נכונה. בקצהו של הכידון החדש קיים חוד מתכת הגורם לכידון להינעץ בקרקע בסיום הטלתו, וזוהי הנקודה המדויקת בה נמדד מרחק הכידון מנקודת הזריקה. לפיכך, תוצאות השיא של תחרויות הטלת כידון "אופסו" משנת 1986, ושיאו של הון נחשב ל"שיא עולם נצחי".

קריירת הספורט של הון הלכה ודעכה עקב ניתוח שעבר בשנת 1986. מאז החל לעסוק כמאמן ספורט במקום כאתלט מתחרה. הוא נשוי משנת 1983 ויש לו שני ילדים.

== ראו גם ==
* התפתחות שיא העולם בהטלת כידון לגברים (ויקיפדיה באנגלית)

==קישורים חיצוניים==

* 

* [http://www.coachr.org/javrevision.htm מדוע שונו החוקים במשחקי הטלת הכידון?] 
* [http://www.gbrathletics.com/tp/worm.htm האתלטים הטובים ביותר בשנים 1980-2005] 

קטגוריה:ערכים שבהם תבנית בריטניקה אינה מתאימה
קטגוריה:שיאני עולם מזרח גרמנים: אתלטיקה
קטגוריה:גרמנים שנולדו ב-1962
ניק אומאלי

ניקולס (ניק) אומאלי (באנגלית: Nick O'Malley; נולד ב-5 ביולי 1985) הוא הבסיסט של להקת הרוק "ארקטיק מאנקיז" (Arctic Monkeys).

==ביוגרפיה==
אומאלי התחיל לנגן בגיטרה בס בגיל 16, לאחר ששאיפותיו לנגן בתופים ובגיטרה זכו להתנגדות מצד אביו. בתחילת דרכו ניגן בבס בלהקת רוק מקומית בשם "הדודג'מס" (The Dodgems).

ב-2006 הצטרף אומאלי ל"ארקטיק מאנקיז" כמחליף זמני לבסיסט אנדי ניקולסון שהודיע שלא יצטרף לסיבוב ההופעות הקרוב בארצות הברית. בעודו עובד בחנות סופרמרקט, אומאלי הצליח ללמוד את כל השירים באלבום הבכורה של הלהקה תוך יומיים של נגינה אינטנסיבית שבהם, לדבריו, "בקושי יצא מהבית".
הופעתו הראשונה עם הלהקה הייתה ב-25 במאי, זו הייתה הופעה סודית בפאב "Old Blue Last" שבמזרח לונדון. ההופעה ובה קהל של 120 איש, הייתה מעין נסיעת מבחן לאומאלי. יומיים לאחר מכן הופיע בוונקובר מול קהל של 15–20 אלף איש בפסטיבל "Dates".
זמן קצר לאחר שהצטרף ללהקה אומאלי שבר את ידו כשחבר להקתו הקודמת השליך אותו מעבר לחומה, לשטח של שכניו, כשעשוע בזמן שהיו שיכורים. אולם למרות ידו השבורה הצליח לנגן בבס במסע הופעות מוצלח.

ב-20 ביוני 2006, הועזב אנדי ניקולסון מהלהקה באופן סופי. בהודעתו לתקשורת אמר אלכס טרנר: "מצאנו את עצמנו בסיטואציה שרצינו להמשיך הלאה". אומאלי מילא את מקומו והפך לבסיסט הרשמי של להקת "ארקטיק מאנקיז".

אומאלי מתגורר בלוס אנג'לס עם בת זוגו קלי בוס, שפית במקצועה. לזוג נולד בן, הרסט (Hearst) במרץ 2014. ב-2015 נולדה לזוג בת, איגי (Iggy).

==קישורים חיצוניים==

* 

קטגוריה:אנגלים שנולדו ב-1985
קטגוריה:ארקטיק מאנקיז
קטגוריה:גיטריסטים בריטים
מפרץ אוב

מפרץ אוֹבּ (ברוסית: О́бская губа́, באנגלית: Gulf of Ob או Ob bay) הוא שפך נהר של אוב, המחובר לים קארה, ים של אוקיינוס הקרח הצפוני ונמצא בצפון מערב רוסיה.

== גאוגרפיה ==
פתחו של המפרץ בים קארה, אורכו כ-800 קילומטרים ורוחבו משתנה בין 50 ל-80 קילומטרים עם כיוון כללי צפון-דרום. מימי המפרץ רדודים יחסית, בעומק בסביבות 10 מטרים, עובדה המקשה על תנועת אוניות גדולות. בפתח המפרץ מספר איים שטוחים ונמוכים בקרבת החוף, כגון האי קאליי.

מרבצים גדולים של אוצרות טבע כגון גז טבעי ונפט נמצאו באזור והם נשאבים ונשלחים דרך צינורות נפט ורכבות דרומה. בדרום מזרח המפרץ נמצא שדה הגז יאמבורג שהוא שדה גז טבעי השלישי בגודלו בעולם.

==קישורים חיצוניים==

* 

אוב
אוב
קטגוריה:ימאלו-ננץ
קביות העולם החדש

[[שרקן.]]
קביות העולם החדש (שם מדעי: Caviomorpha) היא הקבוצה הגדולה ביותר בתת-סדרת דמויי קביה שבסדרת המכרסמים וכל המינים בה חיים בשני האמריקות.

בקבוצה זו הרבה מאוד משפחות הידועות ממאובנים וחלק מהמינים בה היו גדולים ביותר. משקלו של המכרסם הנכחד Phoberomys pattersoni הגיע ל-700 ק"ג וקרובו - הג'וספורטיגסי הגיע ליותר מ-1,000 ק"ג והיה המכרסם הגדול ביותר בעולם אי-פעם.

המינים הקדומים הגיעו לדרום אמריקה כנראה בפליוקן ובמיוקן מאפריקה, דרך האוקיינוס האטלנטי. בגלל שדרום אמריקה הייתה אז מנותקת מצפון אמריקה, התפתחו המינים בתת-הסדרה ללא איום משמעותי של טורפים. מתחריהם היחידים היו מיני כיסאים דרום אמריקניים אולם אלה לא היוו איום גדול. תוך שמירה על תזונה צמחונית כמעט לגמרי, התפתחו המינים וגדלו מממדים ממוצעים של חולדה עד לגודל של ביזון. כמו כן, התפתחו המינים להתאמה למגוון סביבות חיים, כגון אדמת מרעה, הרים ויערות טרופיים.

לאחר ההחלפה האמריקנית הגדולה היגרו מינים רבים למרכז אמריקה, אולם רק מין קיים אחד, הדרבן האמריקני הצליח להתיישב ולשרוד באופן טבעי צפונית למקסיקו. מין נכחד אחד - הNeochoerus pinckneyi, הצליח לעשות זאת גם הוא, ואילו הנוטריה הועברה לצפון אמריקה על ידי בעלי חוות פרוות והוגדרה שם מין פולש.

==מיון==
**משפחה סמרניים (Erethizontidae)
*על-משפחת Cavioidea
**משפחת אגוטיים (Dasyproctidae)
**משפחת פאקות (Cuniculidae)
**משפחת Eocardiidae - נכחדה
**משפחת דינומיסיים (Dinomyidae) - שהמין היחיד ששרד בה הוא הפקרנה (Dinomys branickii)
**משפחת קביתיים Caviidae
*על-משפחה Octodontoidea
**משפחת אוקטודוניים (Octodontidae)
**משפחת טוקואיים (Ctenomyidae)
**משפחת חולדות קוצניות Echimyidae
**משפחת נוטריים (Myocastoridae) - בה סוג ומין יחיד נוטרייה (Myocastor coypus)
**משפחת הוטיים (Capromyidae)
**משפחת הוטיות ענק (Heptaxodontidae) - נכחדה
*על-משפחה Chinchilloidea
**משפחת צ'ינצ'יליים (Chinchillidae)
**משפחת Neoepiblemidae - נכחדה
**משפחת חולדות צ'ינצ'יל (Abrocomidae)

==קישורים חיצוניים==

קטגוריה:בעלי חיים שתוארו ב-1955
קטגוריה:טקסונים שתוארו בידי אלברט אלמר ווד
קטגוריה:דמויי קביה